TÖÖVŌTULEPING nr 8.1-10/	
Hargla madalseiklusraja ehitamine

Valgas																						kuupäev digiallkirjas					

Valga Vallavalitsus (edaspidi tellija), registrikood 77000507, asukohaga Puiestee tn 8, Valga, 68203, mida esindab põhimääruse alusel vallavanem Mart Kase
ja  
_________, registrikood ___________, asukohaga _______________, mida esindab __________________ (edaspidi töövõtja), keda edaspidi koos ja ühiselt nimetatakse pooled ning eraldi kui pool, sõlmisid alljärgneva töövõtulepingu (edaspidi leping) alljärgnevas:

1.	Üldsätted
1.1.	Pooled juhinduvad Eesti Vabariigi seadustest ning käesolevast lepingust.
1.2.	Leping koosneb käesolevast lepingust ja lisadest, mis on lepingu lahutamatuks osaks.
1.3.	Lepingu sõlmimisega kaotavad siduva jõu mistahes muud tahteavaldused, mida pooled on teinud lepingu ettevalmistamise käigus.

2.	Lepingu objekt
2.1.	Lepingu objektiks on Valga valla Hargla külas madalseiklusraja ehitamine (edaspidi töö) vastavalt pakkumiskutsele Hargla madalseiklusraja ehitustööd.
2.2.	Tööde mahud ja ulatus on kindlaks määratud eelprojektis ja pakkumuskutses.
2.3.	Tööde mahtude ja ulatuse muutmine toimub poolte kirjalikul kokkuleppel, mis vormistatakse käesoleva lepingu lisana.

3.	Poolte esindajad
3.1.	Tellija esindaja on kogukonna- ja koostööprojektide spetsialist Marika Muru, telefon 5304 9805, e-post: marika.muru@valga.ee
3.2.	Töövõtja esindaja _______________, telefon __________ , e-post:____________
3.3.	Pooled kohustuvad mistahes muudatustest oma esindajate või kontaktandmete osas viivitamatult kirjalikult või kirjalikku taasesitamist võimaldavas vormis teist poolt teavitama. Kuni teate kättesaamiseni loetakse teise poole jaoks kehtivaks andmed, mis on temale esitatud.

4.	Töövõtu hind ja tähtaeg
4.1.	Töövõtu hind on  __________ ( ____________ ) eurot. Hind sisaldab käibemaksu.
4.2.	Tööde teostamise tähtaeg on kolm kuud arvestades lepingu allakirjutamisest.
4.3.	Tähtaeg võib edasi lükkuda töö teostamiseks ebasobivate erakorraliste ilmastikuolude tõttu ning sel juhul sanktsioone ei rakendata. Erakorraliste ilmastikuolude esinemisest kohustub töövõtja tellijat viivitamatult vähemalt kirjalikku taasesitamist võimaldavas vormis teavitama koos põhjendustega, millistest nähtuks tööde teostamist takistavate asjaolude esinemine. Tööde teostamise viibimisel käesolevast punktist tulenevatel asjaoludel lükkub tööde teostamise tähtaeg edasi tööde teostamist takistanud ilmastikuolude esinemise aja võrra.

5.	Maksetingimused
5.1.	Tellija kohustub tasuma nõuetekohaselt teostatud tööde eest töövõtja poolt esitatud e-arve alusel ______ eurot (edaspidi tasu) peale tööde vastuvõtmisakti allkirjastamist. Hind sisaldab käibemaksu. 
5.2.	Tellija kannab tasumisele kuuluva summa üle 14 (neljateist) päeva jooksul alates e-arve esitamisest. 
5.3.	Tellija ei tee töövõtjale ettemakseid.

6.	Töö üleandmine ja vastuvõtmine
6.1.	Töövõtja on kohustatud andma lepingu dokumentides määratud töö tellijale üle viie päeva jooksul pärast tööde teostamist.
6.2.	Töövõtjal on õigus taotleda tellijalt tööde lõplikku vastuvõtmist, kui tööd on lõpetatud ja tellijale on esitatud kogu tööde vastuvõtmiseks ja ekspluateerimiseks vajalik dokumentatsioon. Tellija on kohustatud korraldama tööde vastuvõtmise kolme tööpäeva jooksul vastava taotluse saamise päevast. 
6.3.	Tööde vastuvõtmisel kontrollib tellija tööde vastavust lepinguga sätestatud tingimustele ja teeb vastava otsuse, mis vormistatakse kahepoolse kirjaliku aktiga. Puuduste aktile lisatakse protokoll nendest puudustest, mis on tulnud ilmsiks tööde vastuvõtmisel. Protokollis fikseeritakse vigade ja puuduste parandamise viis ja aeg. Juhul kui tellija tööde teostamise kvaliteedi osas pretensioone töövõtjale käesolevast punktist tuleneva tähtaja jooksul ei esita, loetakse tööd tellija poolt vastu võetuks kolme tööpäeva möödumisel töövõtja poolt tellijale kirjaliku tööde üleandmise akti saatmise/esitamise kuupäevast.
6.4.	Kui tööde vastuvõtmisel avastatakse puudusi, lükkub vastuvõtmine edasi kuni puuduste kõrvaldamiseni. Puuduste kõrvaldamisel teavitab töövõtja sellest tellijat, misjärel toimub uus tööde vastuvõtmise hindamine käesoleva lepingus sätestatud korras. 
6.5.	Poolte esindajate pool allkirjastatud tööde vastuvõtmise akt on aluseks töövõtja poolt arve esitamisele.

7.	Kohustused 
7.1.	Töövõtja kohustub:
7.1.1.	teostama lepingu hinna piires kõik lepingu dokumentides määratud tööd
vastavalt kehtivatele õigusaktidele ja tellija juhistele, hankima selleks kogu vajaliku tööjõu ning masinad;
7.1.2.	järgima töö teostamisel ja korraldamisel tellija mõistlikke huve ja eesmärke
ning kõiki tellija poolt antud seaduslikke juhiseid;
7.1.3.	tagama tööde teostamise käigus ehitusobjekti ohutuse;
7.1.4.	pöörduma viivitamatult tellija poole juhiste saamiseks, kui need on vajalikud
töö teostamiseks;
7.1.5.	teavitama tellijat koheselt kõikidest asjaoludest, mis mõjutavad töö teostamist
või töövõtjapoolsete muude lepinguliste kohustuste täitmist ning mille vastu on tellijal mõistlik huvi;
7.1.6.	teostama ilma eraldi kokkuleppeta ka sellised tööd ja toimingud, mis ei ole
lepingus ega selle lisades selgesõnaliselt ette nähtud, kuid mille tegemine on tavapäraselt vajalik lepingu kohaseks täitmiseks ja eesmärgi saavutamiseks ning mis olemuslikult kuuluvad töö hulka;
7.1.7.	ehitama punktis 2.1. nimetatud madalseiklusraja viisil ja vahenditega, millised tagavad selle ohutu ja tavapärase kasutamise;
7.1.8.	järgima oma tegevuses keskkonna ja looduskaitse nõudeid ning täitma
tööohutuse- ja liiklusohutuse nõudeid;
7.1.9.	kindlustama, et madalseiklusraja elemendid ja nende paigaldus vastavad 
kehtivatele ohutus- ja tervisekaitsenõuetele ning asjakohastele standarditele, sealhulgas (kuid mitte ainult) järgmistele standarditele: EVS-EN 1991-1-1:2002/AC:2009, EVS-EN 1991-1-4:2005/A1:2010+A1:2010/NA:2010, EVS-EN 13411-5:2003+A1:2008, EVS-EN 15567-1:2015+A1:2020, EVS-EN 1176-1:2017+A1:2023, EVS 939-3:2020, EVS-EN 351-1:2007 või nendega samaväärsetele standarditele. Pakkuja peab esitama vastavust tõendava sertifikaadi koopia või tootja vastavusdeklaratsiooni.
7.1.10.	hankima enne töödega alustamist kõik vajalikud load (s.h. ehitusluba) ja 
kooskõlastused. Kõik lubade ja kooskõlastuste hankimisega seotud kulud peab katma töövõtja. Töövõtja taotleb ehitustööde lõpetamisel kasutusloa, mis on aluseks tööde üleandmise ja vastuvõtmise akti vormistamiseks.
7.2.	Tellija kohustub:
7.2.1.	andma töövõtjale töö teostamiseks vajalikku informatsiooni;
7.2.2.	võtma valmistööd vastu vastavalt käesolevale lepingule;
7.2.3.	kontrollima tööde vastuvõtmisel tööde vastavust lepinguga sätestatud
tingimustele ja kõikidele muudele käesolevast lepingust tulenevatele nõuetele;
7.2.4.	maksma töövõtjale valminud töö eest tasu vastavalt lepingule;
7.2.5.	teavitama töövõtjat koheselt kõikidest asjaoludest, mis mõjutavad tellijapoolsete lepinguliste kohustuste täitmist ning mille vastu on töövõtjal mõistlik huvi;
7.2.6.	teavitama töös puuduse avastamisel töövõtjat avastatud puudusest mõistliku aja
jooksul pärast puuduse avastamist.

8.	Õigused
8.1.	Tellijal on õigus igal ajal kontrollida lepingu tingimuste täitmist, tööde ja kasutatavate materjalide kvaliteeti ilma, et see segaks oluliselt töö teostamist.
8.2.	Töös esinevate puuduste korral on tellijal on õigus nõuda tööde ümbertegemist töövõtja kulul.
8.3.	Juhul, kui töövõtja ei arvesta tellija esindaja märkusi objektil, on tellijal õigus määrata töövõtjale tähtaeg puuduste kõrvaldamiseks.
8.4.	Töövõtjal on õigus nõuda tellijalt käesoleva lepinguga tellijale pandud kohustustesse kuuluvate küsimuste lahendamist.
8.5.	Töövõtjal on õigus nõuda tellijalt juhiseid, kui need on vajalikud töö teostamiseks.
8.6.	Töövõtjal on õigus peatada töö teostamine, kui töövõtja on nõudnud tellijalt juhiseid ja tellija ei ole mõjuva põhjuseta neid mõistliku aja jooksul andnud.
8.7.	Töövõtjal on õigus saada töö teostamise eest tasu vastavalt lepingule.

9.	Vastutus
9.1.	Lepingu tingimuste rikkumise eest kannavad pooled vastutust kooskõlas Eesti Vabariigi seadusandluse ja käesoleva lepinguga.
9.2.	Töövõtja vastutab seadustest, määrustest ja muudest kohustuslikest eeskirjadest kinnipidamise eest lepingulise töö teostamisel.
9.3.	Tellija pole vastutav töövõtja ees üheski küsimuses ega probleemis, mis tuleneb kas lepingust või töö täitmisest, kui töövõtja ei ole lisanud seda taotlust käesolevale lepingule.
9.4.	Tellija vastutus lõpeb pärast makse tasumist tellija poolt.
9.5.	Kui töövõtja jätab lepingust tulenevad kohustused täitmata või täidab lepingust tulenevaid kohustusi mittenõuetekohaselt, kohustub töövõtja tellija nõudmisel tasuma igakordse rikkumise eest tellijale leppetrahvi 2,5% lepingu kogumaksumusest.  
9.6.	Tellijal on õigus leping ühepoolselt lõpetada, kui töövõtja ületab põhjendamatult tööde üleandmise tähtaega rohkem kui kaks nädalat. Sellisel juhul on töövõtja kohustatud tasuma tellijale leppetrahvi 10% lepingu kogumaksumusest 15 päeva jooksul arvates vastava teate saamisest.  
9.7.	Kui töövõtja ei anna tööd lepingus ettenähtud lõpptähtajaks üle, tasub ta leppetrahvi summas 0,2% (null koma kaks %) lepingu hinnast iga kalendripäeva eest arvates tähtajale järgnevast päevast. Leppetrahvi võib kohaldada maksimaalselt 60 (kuuekümne) täisnädala eest. 
9.8.	Kui tellija viivitab tasu maksmisega üle kokkulepitud tähtaja, on töövõtjal õigus nõuda viivist 0,2% (null koma kaks %) tasumisega viivitatud summast iga viivitatud kalendripäeva eest.
9.9.	Leppetrahvide summad peetakse võimaluse korral kinni tellija poolt töövõtjale lepingu alusel makstavast summast. Samuti on tellijal õigus peatada töövõtulepingu kohaste arvete tasumise kuni leppetrahvi nõude täitmiseni.  

10.	Garantii
10.1.	Garantiiaeg tööle algab kasutuskorras madalseiklusraja üleandmise-vastuvõtmisakti allakirjutamise päevale järgnevast päevast ja kehtib 24 (kakskümmend neli) kuud.
10.2.	Garantiiajal selgunud puuduste kohta vormistatakse kahepoolne akt, milles fikseeritud puudused on töövõtja kohustatud kahe nädala jooksul alates akti allkirjastamisest likvideerima või puudusega vahendi asendama samaväärse- ning liigilisega vastavalt tellijaga eelnevalt kooskõlastatule.
10.3.	Garantii ei hõlma paigaldatud vahendite kahjustamist mitteõiguspärase inimtegevuse, vandalismi ja loomuliku kulumise tulemusena.

11.	Vääramatu jõud
11.1.	Kohustuste rikkumine on vabandatav, kui pool rikkus kohustust vääramatu jõu tõttu.
11.2.	Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks (nagu loodusjõud, sõjaolukord vm. võlaõigusseaduse § 103 lg 2 nimetatud asjaolud).
11.3.	Kui vääramatu jõu mõju on ajutine, on lepingu rikkumine vabandatav üksnes aja vältel, mil vääramatu jõud lepingu täitmist takistas.

12.	Lõppsätted
12.1.	Leping on allkirjastatud digitaalselt.
12.2.	Leping jõustub allkirjastamise hetkest ja kehtib kuni lepingust tulenevate kohustuste täitmiseni.
12.3.	Lepingut võib muuta või täiendada ainult poolte sellekohase kirjaliku kokkuleppe alusel kooskõlas riigihangete seaduse § 123.
12.4.	Lepingu võib lõpetada poolte kokkuleppel ning Eesti Vabariigi seadusandluses ettenähtud alustel.
12.5.	Kõik lepingust tulenevad erimeelsused püütakse lahendada läbirääkimiste teel. Kui kokkulepet ei saavutata, lahendab vaidluse esimeses astmes Tartu Maakohus. 

13.	Lisad
13.1.	„Hargla madalseiklusraja ehitamine" hankedokumendid koos lisadega.
13.2.	Töövõtja pakkumus.

14.	Kõik lepingu dokumendid täiendavad üksteist. Töövõtja on seotud kõigis dokumentides mainitud kohustustega. Lepingu dokumentides sisuliste vastuolude ilmnemisel on nende prioriteetsus vastavalt alapunktides 13.1 kuni 13.2 toodud järjestusele.  

15.	Poolte allkirjad

Tellija:																			Töövõtja:                        
Valga Vallavalitsus                                      							________________________

/allkirjastatud digitaalselt/					 /allkirjastatud digitaalselt/ 

Mart Kase 						_____________________
vallavanem